
LIETUVOS RESPUBLIKOS SEIMO

TEISĖS IR TEISĖTVARKOS komitetas
KOMITETO  I Š V A D O S 
DĖL PRELIMINARAUS ĮVERTINIMO AR LIETUVOS RESPUBLIKOS administracinių teisės pažeidimų kodekso 126 straipsnio pakeitimo ĮSTATYMO PROJEKTas NEPRIEŠTARAUJA KONSTITUCIJAI (XIP-3062)

2011 m. balandžio 13 d. Nr. 

Vilnius

1. Komiteto posėdyje dalyvavo: Komiteto pirmininkas Stasys Šedbaras, komiteto pirmininko pavaduotojas Julius Sabatauskas, komiteto nariai: Vytautas Gapšys, Konstantas Ramelis, Česlovas Vytautas Stankevičius, Raimondas Šukys, Remigijus Žemaitaitis, Vidmantas Žiemelis. Komiteto biuro vedėja D. Komparskienė, patarėjai: L.Zdanavičienė, V.Kanapinskas, D.Latvelienė, R.Varanauskienė, Komiteto padėjėja R.Rutkauskaitė.

Kviestieji asmenys: LRS kanceliarijos Teisės departamento Baudžiamosios ir administracinės justicijos skyriaus vedėjas Antanas Jatkevičius.

2. Ekspertų, konsultantų, specialistų išvados, pasiūlymai, pataisos, pastabos (toliau – pasiūlymai):
	Eil.

Nr.
	Pasiūlymo teikėjas, data
	Siūloma keisti
	Pasiūlymo turinys


	Komiteto nuomonė
	Argumentai, pagrindžiantys nuomonę

	
	
	Str.
	Str. d.
	P.
	
	
	

	1.
	Seimo kanceliarijos Teisės departamentas 
2011-03-31
	
	
	
	1. Projekto nuostatomis siūloma nustatyti griežtesnę atsakomybę vairuotojams, vairuojantiems valstybės ir savivaldybių institucijų, įstaigų ir įmonių valdomas transporto priemones, taip pat valstybės tarnautojams, vairuojantiems transporto priemones tuo metu, kai jie atlieka tarnybines pareigas: šiems vairuotojams siūloma nustatyti žemesnę lengvo neblaivumo (girtumo) laipsnio minimalią ribą (0,2 promilės), palyginti su kitų kategorijų vairuotojais (0,41 promilės – Administracinių teisės pažeidimų kodekso (toliau – ATPK) 126 straipsnio 1 dalis).

Konstitucijos 29 straipsnio 1 dalyje nustatyta: „Įstatymui, teismui ir kitoms valstybės institucijoms ar pareigūnams visi asmenys lygūs.“ Manytina, kad projekto nuostatos ta apimtimi, kuria nustato griežtesnius reikalavimus minėtų kategorijų vairuotojams, prieštarauja Konstitucijos 29 straipsnio 1 dalyje įtvirtinam asmenų lygybės įstatymui principui.

Projekto aiškinamajame rašte minimos ATPK 126 straipsnio 2 dalis, projektu keičiama 3 dalis, 7 dalis, 129 straipsnis ir 1302 straipsnis, kuriuose tam tikroms vairuotojų kategorijoms yra nustatyti griežtesni reikalavimai, susiję su vairavimu, vairuotojams esant neblaiviems. Tačiau pažymėtina, kad visais išvardytais atvejais tokie reikalavimai yra objektyviai pagrįsti padidintu pavojumi, kurį gali sukelti tokie vairuotojai: neblaivus vairuotojas vairuoja transporto priemonę, kurios maksimali leidžiama masė didesnė negu 3,5 t arba kuri turi daugiau kaip 9 sėdimas vietas; neblaivus vairuotojas turi mažiau nei 2 metus vairavimo stažo; neblaivus yra vairavimo instruktorius praktinio vairavimo mokymo metu; neblaivus yra vairuotojas, be to dar ir neturintis teisės vairuoti ar neturintis teisės vairuoti tos rūšies transporto priemonę; neblaivus vairuotojas vairuoja pakartotinai. Abejotina, ar didesnį pavojingumą sukelia neblaivus vairuotojas – valstybės tarnautojas arba transporto priemonės valdymo (naudojimo) pagrindas.


	Pritarti
	


3. Piliečių, asociacijų, politinių partijų ir kitų suinteresuotų asmenų pasiūlymai: negauta.
4. Valstybės ir savivaldybių institucijų ir įstaigų pasiūlymai: negauta.
5. Subjektų, turinčių įstatymų leidybos iniciatyvos teisę, pasiūlymai: negauta.

6. Seimo paskirtų papildomų komitetų, komisijų pasiūlymai: negauta.
7. Komiteto sprendimas ir pasiūlymai. 
7.1. Sprendimas: Vadovaudamasis Lietuvos Respublikos Seimo statuto 67 straipsnio 3 punktu, atsižvelgdamas į Lietuvos Respublikos Seimo kanceliarijos Teisės departamento 2011 m. kovo 31 d išvadą, komitete išdėstytus argumentus, Teisės ir teisėtvarkos komitetas preliminariai įvertino, kad Lietuvos Respublikos administracinių teisės pažeidimų kodekso 126 straipsnio pakeitimo įstatymo projektas galimai prieštarauja Lietuvos Respublikos Konstitucijos 29 straipsnio 1 dalyje įtvirtintam asmenų lygybės principui.

8. Balsavimo rezultatai: 6 –už, 2 – prieš, susilaikiusių nėra.
9. Komiteto paskirti pranešėjai: Stasys Šedbaras, Julius Sabatauskas.
10. Komiteto narių atskiroji nuomonė: nėra.
Komiteto pirmininkas 













Stasys Šedbaras
